# Bob Hope

| Bob Hope |
| --- |
|  |
| Født | Leslie Townes Hope 29. mai 1903 Eltham |
| Død | 27. juli 2003   (100 år) Toluca Lake |
| Beskjeftigelse | Komiker, skuespiller, sanger, manusforfatter, fjernsynsskuespiller, bokser, radioprogramleder, filmskuespiller, TV-programleder, teaterskuespiller, stemmeskuespiller, danser, aktivist, produsent, vaudeville performer, fjernsynsmedarbeider, musiker  |
| Ektefelle | Dolores Hope (1934–2003; avslutningsårsak: personens død) |
| Søsken | Jack Hope |
| Parti | Det republikanske parti |
| Nasjonalitet | USA Storbritannia |
| Gravlagt | San Fernando Mission Cemetery |
| Utmerkelser |
26 oppføringer
Kommandør med stjerne av Sankt Gregor den stores orden (1998) Peabody Award National Medal of Arts Presidentens frihetsmedalje (1969; deles ut av: Lyndon B. Johnson) Ridder av Sankt Sylvester-ordenen Jean Hersholt Humanitarian Award (1960; tema for: Den 32. Oscar-utdelingen) Ronald Reagans frihetsmedalje Library of Congress Living Legend (2000–) Kongressens gullmedalje Screen Actors Guild Life Achievement Award Medal of Liberty California Hall of Fame Kennedy Center Honors World Golf Hall of Fame Æresdoktor ved Ohio State University Kommandørridder av Order of the British Empire Golden Plate Award (1961) Golden Globe Emmy-prisen Actor Awards Stjerne på Hollywood Walk of Fame Æres-Oscar (1941) Æres-Oscar (1945) Æres-Oscar (1953) Æres-Oscar (1966) Trustees Award (1959) |
| Aktive år | 1919–1997 |
| Nettsted |  |
| IMDb | IMDb
 |
| Signatur |
|  |
|

---

Bob Hope på Commons |

Bob Hope i 1990
Bob Hope i 1950
**Bob Hope** (født **Leslie Townes Hope**, 1903–2003) var en britisk-amerikansk komiker og skuespiller.

Han hadde en omfattende filmkarrière, og fikk status som noe av en institusjon innen amerikansk underholdning. Han drev med en del veldedig arbeide, og opptrådte ofte og gjerne for amerikanske soldater i krigsområder. Hope var spesielt berømt for sine karakteristiske korte vitser, strukturert som tre- eller firelinjers replikker.

## Liv og virke

### Bakgrunn

Hope vokste opp som den femte av syv brødre. Faren var steinarbeider og moren operasangerinne. De første årene bodde familien i Bristol. I 1907 emigrerte familien via mottaksmyndigheten på Ellis Island til Cleveland i Ohio og fem år gammel ble Bob Hope amerikansk statsborger.

### Karriere

Hans skuespillertalent var klart allerede i ungdommen. Men han arbeidet som slakterassistent og som linjemann inntil talentet for alvor ble oppdaget da han vant en konkurranse i beste imitasjon av Charlie Chaplin. Før skuespilleriet ble hans levevei, var han også en tid profesjonell bokser under psevdonymet *Packey East*.

Stumfilmkomikeren Fatty Arbuckle så Hope opptre i 1925, og sørget for at han fikk en stilling hos en omreisende trupp kalt *Hurley's Jolly Follies*. Innen ett år hadde Hope utviklet et show kalt *The Dancemedians* med George Byrne og Hilton Sisters, siamesiske tvillinger som kunne utføre stepping i sine vaudevilleopptredender. Hope og Byrne opptrådte også som siamesiske tvillinger, danset og sang og sminket blackface, inntil noen fortalte Hope at han var morsomst som seg selv.

Hope filmdebuterte i 1934 med kortfilmen *Going Spanish* for Educational Pictures. Han underskrev så en kontrakt med Paramount Pictures. Hope spilte i selskapets *The Big Broadcast of 1938*. Siden fulgte en lang rekke komedier, flere av dem sammen med Bing Crosby i *The Road*-serien. Han opptrådte dessuten i utallige radioprogrammer og tv-shows, og skrev flere bøker.

Den 6. mai 1941, på March Field i California fremtrådte Hope i sitt første show for United Service Organizations (USO). Han fortsatte deretter å reise og underholde tropper under resten av andre verdenskrig, under Koreakrigen, Vietnamkrigen og trakk seg ikke tilbake før etter Gulfkrigen 1990-1991. For å vise sin støtte for de væpnede styrker bar han under turnéene nesten alltid militæruniform, akkurat som sitt publikum. Hans karrière som underholder for de amerikanske soldater varte i 60 år og omfattet om lag 60 turnéer.

Bob Hope mottok fem Oscar og har fått fire stjerner på Hollywood Walk of Fame for film, radio, TV og teater. Han mottok Presidentens frihetsmedalje den 20. januar 1969 av president Lyndon B. Johnson. I 1998 ble han utnevnt til *Honorary Knight Commander* av Order of the British Empire.

Hans fremste hobby var golf. Han spilte golfpartier med samtlige amerikanske presidenter fra Dwight D. Eisenhower til George Bush.

## Referanser

## Litteratur

* Mills, Robert L. (2009). *The Laugh Makers: A Behind the Scenes Tribute to Bob Hope's Incredible Gag Writers*. Albany, GA: Bear Manor Media. ISBN 978-1-59393-323-4.
* Young, Jordan R. (1999). *The Laugh Crafters: Comedy Writing in Radio and TV's Golden Age*. Beverly Hills, CA: Past Times Publishing. ISBN 978-0-940410-37-4.
* Zoglin, Richard (2014). *Hope: Entertainer of the Century*. New York: Simon & Schuster. ISBN 978-1-4391-4858-7.

## Eksterne lenker

* (en) Offisielt nettsted

* (en) Bob Hope – kategori av bilder, video eller lyd på Commons

* (en) Bob Hope – galleri av bilder, video eller lyd på Commons
* (en) Bob Hope på Internet Movie Database

* (sv) Bob Hope i Svensk Filmdatabas

* (da) Bob Hope på Filmdatabasen

* (fr) Bob Hope på Allociné

* (en) Bob Hope på AllMovie

* (en) Bob Hope hos Turner Classic Movies (arkivert)

* (en) Bob Hope hos Rotten Tomatoes

* (en) Bob Hope hos The Movie Database

* (en) Bob Hope hos Internet Broadway Database

* (en) Bob Hope hos Behind The Voice Actors